התפקיד הטלוויזיוני האחרון שלו הוא בתור טים, בסדרת הטלוויזיה האוסטרלית משנת 2017 "אחיות".
חיים אישיים.
ב-2005, ספילמן נהיה אחד החברים הצעירים של ההרכב של קבוצת התיאטרון סידני, "קבוצת השחקנים". הוא נשא לאישה את השחקנית האוסטרלית יעל סטון ב-2012 בניו יורק. ביולי 2017, הודיעה סטון שנישואיה הסתיימו יותר משנה לפני כן.
ישיבת אמי&quot;ת אורות שאול
כוחות הגיוס העממי
תחת עץ היער
תחת עץ היער (באנגלית: Under the Greenwood Tree) הוא רומן של הסופר והמשורר האנגלי בן המאה ה-19 תומאס הרדי, שיצא לאור ב־1872. זהו רומן מוקדם של הארדי שפורסם בעילום שם, ובו ייסד את ההיסטורי־בדיוני, שהופיע ברבות מיצירותיו הבאות.
תוכן ונושאים.
שם הספר לקוח משירו של אמיין במחזה כטוב בעיניכם : "בצל למרגלות העץ מי לשכב איתי חפץ ..."
כותרת המשנה של הספר היא "המקהלה של מלסטוק, ציור כפרי מן האסכולה ההולנדית", ואמנם הארדי מתאר בפרטי פרטים את האזור הכפרי של דרום אנגליה, כפי שהתקיים באמצע המאה ה-19, רגע לפני המהפכה התעשייתית ועידן מסילות הברזל. ובתוך ההווי הכפרי מתייחד הסיפור למקהלה הכפרית, מוסד הבנוי משלושה דורות של נגנים וזמרים, שהולך ומתחדש ככל שעוברות השנים. הספר מתחיל בסיבוב המסורתי של המקהלה מבית לבית בערב חג המולד, ממשיך במאבק של המקהלה על מקומה בכנסייה, כנגד הכומר החדש, נציג הקידמה וחסיד האורגן, ומסתיים בסילוקה של המקהלה המסורתית מן הכנסייה. על רקע זה נפרשת גם פרשיית אהבה, שבה המורה הצעירה פאנסי דיי צריכה לבחור בין שלושה מחזרים שונים - דיק דיואי, בנו של בעל עגלות, איש תם ופשוט; שיינר האיכר העשיר והמכובד; והכומר מייבולד שיכול להבטיח לפאנסי חיים מעודנים בקרב החברה הגבוהה.
מבטו של הארדי המספר על הכפר הוא מבט נוסטלגי, אוהב, אוהד, חומל, אך גם פטרוני ואירוני כשל אדם החי כחמישים שנה לאחר התקופה המתוארת, ויודע שסילוק המקהלה הוא רק הקדמה לתמורה הענקית הממשמשת ובאה על הכפר. הקולות והמוזיקה, הממלאים את הרומן, נובעים מן הקשר ההדוק של הארדי עם מוזיקה — כילד למד לנגן בכינור, כנער השתתף בשירת מזמורי כנסייה ושירים עממיים, ואפילו בתקופת לימודיו היה מנעים את זמנו, בהפסקות, בשיר או בנגינה עם מורו לאדריכלות. אביו ודודו של הארדי השתתפו בזמנם בלהקת נגנים בכפר סטינספורד, הלוא הוא הכפר מלסטוק שבספר. מקהלה זו ניגנה בכנסייה המקומית ובשמחות מזדמנות בדיוק כמו המקהלה המתוארת בספר. שני האחים הארדי המבוגרים אספו במהלך עבודתם מאות שירים ומנגינות, ורשמו אותם בחוברות התווים שלהם, וגם הארדי הצעיר המשיך במסורת זו של תיעוד ומסירה. כך נשארו בידינו השירים והמנגינות הנושנים, וקבוצת נגנים בשם "Yetties" עורכת קונצרטים תחת הכותרת "המורשת המוזיקלית של תומאס הארדי".
תרגום לעברית.
הספר תורגם לעברית על ידי רון אגמון ויצא לאור ב־2020 בהוצאת אוריון.
עידו אפרתי
עידו אפרתי (נולד ב-15 בינואר 1975) הוא עיתונאי ישראלי, המשמש ככתב הבריאות והמדע של הארץ.
קריירה מקצועית.
משנת 2004 עובד ככתב. תחילה סיקר תחומי כלכלה: באתר ynet, במוסף "מעריב עסקים" וככתב מגזין במוסף "Marker week" של דה-מרקר.
נכון ל-2019 משמש ככתב הבריאות והמדע של הארץ.
בוגר תואר ראשון ושני בפילוסופיה מאוניברסיטת תל אביב.
חיים אישיים.
אפרתי נשוי ואב לשלוש.
אברונין
אברונין (ברוסית: Аврунин) הוא שם משפחה.
המצעד הבינלאומי של מדיה פורסט (2009 ואילך)
דניואל האוס
דניואל קנדי האוס הבן (באנגלית: .Danuel Kennedy House Jr; נולד ב-7 ביוני 1993) הוא כדורסלן אמריקאי המשחק בקבוצת פילדלפיה 76' מליגת ה-NBA, בעמדת הסמול פורוורד.
קריירת מכללות.
האוס נולד ביוסטון שבטקסס, ולמד ב"תיכון הייטאוור" שבמיזורי סיטי הסמוכה. בשנת 2012 החל ללמוד באוניברסיטת יוסטון, ובשתי עונותיו בקבוצת הכדורסל של האוניברסיטה קלע 12.9 נקודות בממוצע למשחק. לקראת שנת לימודיו השלישית עבר לאוניברסיטת טקסס A&amp;M, בה שיתף פעולה עם שחקן השנה השלישית אלכס קארוסו. בעונת 2015/2016 הוביל את קבוצת האוניברסיטה להשוואת הישג השיא שלה – העפלה לשלב שמינית גמר טורניר אליפות המכללות (NCAA Sweet Sixteen). במשחק השני של הטורניר גברה טקסס A&amp;M על אוניברסיטת צפון איווה בתוצאה 92–88, לאחר שכבר פיגרה ב-12 נקודות כשנשארו 44 שניות לסיום המשחק. האוס קלע את כל 22 הנקודות שלו ב-5 הדקות האחרונות של המשחק ובשתי ההארכות, ובכך הוביל את ה'קאמבק' הגדול בתולדות ליגת המכללות מבחינת גודל הפער כשנותרה פחות מדקה לסיום המשחק. במשחק הבא הפסידה טקסס A&amp;M מול אוניברסיטת אוקלהומה, אותה הוביל באדי הילד, בתוצאה 63–77. בשתי עונותיו בטקסס A&amp;M העמיד האוס ממוצעים של 15.3 נקודות, 4.3 ריבאונדים ו-2.1 אסיסטים למשחק.
קריירה מקצועית.
השנים הראשונות.
לאחר שלא נבחר על ידי אף קבוצה בדראפט ה-NBA‏ 2016, חתם האוס על חוזה בוושינגטון ויזארדס. לאורך אותה עונה שותף במשחק אחד בלבד במדי הוויזארדס, ובשבעה משחקים במדי קבוצת דלאוור 87' מליגת הפיתוח של ה-NBA.
לקראת עונת 2017/2018 הצטרף לקבוצת ריו גראנדה ואלי וייפרס מליגת הפיתוח, וב-15 משחקיו בקבוצה קלע 17.5 נקודות בממוצע למשחק. בדצמבר 2017 חתם על חוזה כפול בפיניקס סאנס, במסגרתו שיחק לסירוגין עבור פיניקס ועבור קבוצת הבת שלה מליגת הפיתוח – נורת'רן אריזונה סאנס. ב-23 משחקיו בפיניקס עד לסיום העונה רשם ממוצעים של 6.6 נקודות ו-3.3 ריבאונדים למשחק.
יוסטון רוקטס.
באוקטובר 2018 חזר לשחק עבור ריו גראנדה ואלי וייפרס, ולאחר עשרה משחקים זכה לחוזה כפול ביוסטון רוקטס, קבוצת האם של הווייפרס. במרץ 2019 הומר חוזהו ביוסטון לחוזה NBA סטנדרטי עד לסיום העונה. האוס פתח ב-13 מתוך 39 המשחקים בהם שותף עם הרוקטס, וקלע 9.4 נקודות בממוצע למשחק. בפלייאוף של אותה עונה הודחו הרוקטס בסיבוב השני, לאחר שהפסידו מול גולדן סטייט ווריורס בתוצאה 2–4.
לקראת עונת חתם על הארכת חוזה ביוסטון ל-3 עונות נוספות עבור כ-11 מיליון דולר. בין המשחק השני לשלישי של סדרת חצי גמר המערב 2020, מול לוס אנג'לס לייקרס, הואשם האוס באירוח אישה בלתי-מורשת בחדרו הפרטי במלון שבבועת ה-NBA; לאחר חקירת פרטי המקרה הושעה האוס עד לסיום הפלייאוף.
ניו יורק ניקס.
ב-23 בדצמבר 2021 חתם האוס לעשרה ימים בניו יורק ניקס.
המצעד העברי של מדיה פורסט (2009 ואילך)
דנואל האוס
דניאל האוס
מצעד הפזמונים הבינלאומי השנתי (2010 ואילך)
לרינץ מסארוש (נזיר)
לרינץ מסארוש נאג'בוטו (בהונגרית: Nagybotú Mészáros Lőrinc; 5 בספטמבר 1466 – 1514) היה נזיר פרנציסקני הונגרי, אחד מסגניו של גיירג' דוז'ה בהנהגת מרד האיכרים בראשות ג'יירג' דוז'ה בטרנסילבניה והונגריה.
ביוגרפיה.
לרינץ מסארוש נולד בשנת 1466 במגיאסו בצפון הונגריה (כיום - במחוז בורשוד-אבאוי-זמפלן). היה בנו של הקצב גרגיי מסארוש (מובן שם המשפחה "מסארוש" הוא "קצב").
המסורת מספרת שלמד אצל קרוב משפחה, טמאש קצ'קש ביישוב אסלו באותו אזור. הצטרף למסדר הפרנציסקני.
בשנת 1514 הצטרף מסארוש למרד בראשות גיירג' דוז'ה שבו נודע כ"כומר לרינץ מסארוש מצלגד" יחד עם ברבאש והדספוט הסרבי סטפאן סיליאנוביץ' עמד בראש כוחות המורדים שפעלו בצפון ובדרום הממלכה ההונגרית עם משימה לקומם למאבק את עניי האזור. השתתף במצור על טמשוואר (טימישוארה).
הגדודים ניסו להמשיך במאבק בפיקודו ונחלו כמה הצלחות בחבל ביהור אבל ביולי 1514 הצליח הארכיבישוף מקלוצ'ה פאל טומורי להפריד בין כחות המורדים השונים באמצעות הבטחות כוזבות ושכנע את חלק מהם לשוב לבתיהם. בעת המצור על מבצר ביהור (ביהריה) בסוף יולי, הובס מסארוש על ידי פאל טומורי ונפל בשבי. 3000 איכרים מורדים נהרגו. מסארוש הובא לבירת טרנסילבניה, קולוז'וואר ונענש בעינויים והוצאה להורג פומבית בכיכר העיר על ידי העלאה על שיפוד ואחר כך העלאה באש.
Dutch Charts
מצעדי הולנד, GfK Dutch Charts ומגה צ'ארטס היא חברת מצעדים האחראית על דירוג רחב של שירים, משחקים, אלבומים וכדומה בהולנד. שני המצעדים הידועים ביותר הם מצעד 100 האלבומים ההולנדיים ומצעד 100 השירים ההולנדיים.
רועי שילוח
רועי שילוח (נולד ב-1970) הוא כנר ישראלי.
קריירה.
שילוח למד אצל פרופסור חיים טאוב ובגיל 12 הופיע לראשונה עם התזמורת הפילהרמונית הישראלית. בשנים הבאות הופיע עם הפילהרמונית הישראלית תחת שרביטו של זובין מהטה, בקונצרטים בישראל, בקנדה ובאירופה. כמו כן ניגן עם תזמורת רדיו ברלין, התזמורת הסימפונית של לונדון, תזמורת הרדיו של פרנקפורט ועוד. במהלך הקריירה שלו הופיע באולמות חשובים ברחבי העולם, בהם אייברי-פישר הול בניו יורק, ויגמור הול בלונדון, קונצרטחבאו באמסטרדם, גוונדהאוס בלייפציג והיכל התרבות בתל אביב.
רועי שילוח מופיע ברסיטלים ברחבי אירופה, קנדה, ארצות הברית, דרום אמריקה והמזרח הרחוק ואף מנחה שם כיתות אמן. בתחום המוזיקה הקאמרית, רועי מנגן בשלישיית ירושלים, המוכרת כיום כאחד ההרכבים המובילים בתחום זה.
רועי שילוח מלמד באקדמיה למוזיקה ירושלים.
רועי שילוח ניגן בכינור גואדניני, בהשאלת קרן התרבות אמריקה-ישראל וכיום הוא מנגן בכינור מנדוצה בהשאלת קרן רייטמן טוברט, ארגנטינה.
מגלוטרגוס
מגלוטרגוס (שם מדעי: Megalotragus) הוא סוג נכחד בן שלושה מינים של אנטילופה מתת-משפחת הבובאלים, שחיו בין הפליוקן לתחילת ההולוקן שלפני 5-0.055 מיליון שנה באפריקה. היא הוגדרה לראשונה ב-1932 בידי החוקר ההולנדי אגברט קורנליס ניקולאס ואן הופן .